રાજકોટ શહેર પોલીસ કમિશ્નર મનોજ અગ્રવાલે પ્રસિદ્ધ કરેલ જાહેરનામામાં જણાવ્યા પ્રમાણે દિવાળીની રાત્રે સુપ્રીમ કોર્ટની ગાઇડલાઇન મુજબ ફટાકડા ફોડવાનો સમય નક્કી કરવામાં આવ્યો છે રાત્રીના 8થી 10 સુધી એટલે કે બે કલાક જ લોકો ફટાકડા ફોડી શકશે જો કે પરંપરા મુજબ નવા વર્ષને વધાવવા લોકોની ઉત્સુકતા વધુ હોવાથી રાત્રીના 11 : 55થી 12 : 30 સુધી 35 મિનિટ ફટાકડા ફોડવાની વિશેષ છૂટ આપવામાં આવી છે આ ઉપરાંત કચરાની સમસ્યા થતી હોવાથી ફટાકડાની લૂમ નહિ ફોડવા, વિદેશી ફટાકડા નહિ ફોડવા, ઓનલાઇન એપ્લિકેશન મારફતે ફટાકડાનું વેચાણ ન કરવું, નવાગામ એલપીજી પ્લાન્ટ, જામનગર રોડ ઉપર આવેલ આઇઓસી પ્લાન્ટ, એરપોર્ટની આજુબાજુમાં 500 મીટર દૂર ફટાકડા ફોડવા, ચાઈનીઝ તુક્કલ, આતશબાજીનો ઉપયોગ ન કરવો, જાહેર રસ્તાઓ, ફૂટપાથ ઉપર ફટાકડા નહિ ફોડવા, હોસ્પ્ટિટલ, નર્સિંગ હોમ, આરોગ્ય કેન્દ્રો, શૈક્ષણિક સંસ્થાઓ, ન્યાયાલયો, ધાર્મિક સ્થળોના 100 મિત્રની ત્રિજ્યાના વિસ્તારને સાયલન્ટ ઝોન તરીકે ગણવામાં આવ્યા હોવાથી 100 મીટર વિસ્તારમાં ફટાકડા નહિ ફોડવા અંગે જણાવવામાં આવ્યું છે.